《送曹之才游天目山》
宋代·连文凤

突兀双峰晓色分，瘦筇支足上昆仑。
雷声俯听婴儿语，石势平看骏马奔。
故国山川千古在，前朝人物几家存。
登临不用多怊怅，只好清吟伴野猨。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。